NRK-sjef: Vi vet at minst tre var uenige
Påstanden ble fremsatt av kommisjonsleder Tarjei Rygnestad under hans vitneforklaring i terrorsaken i dag. Bakgrunnen for uttalelsen var en telefonsamtale fra en NRK-journalist til Rygnestad under et møte med kommisjonen hvor medlemmene diskuterte konklusjonen til den første sakkyndigerapporten om Anders Behring Breivik (33).Under sin vitneforklaring ga ikke kommisjonslederen noe klart svar på om han tok telefonen eller ikke, men han opplyste om at NRK-journalisten totalt overhørte 53 minutter og 50 sekunder av møtet. Dagen etter publiserte NRK en artikkel om at minst tre medlemmer mente at den første rapporten ikke holdt mål, mens kommisjonslederen selv hevdet i sin vitneforklaring i går at det var full enighet. Uttalelsen får NRK-sjefen til å reagere. - Vi vet at det var minst tre medlemmer som kom med innsigelser mot konklusjonen i rapporten, sier Kalbakk til VG.I et intervju med Dagens Næringsliv 8. februar i år avviste programdirektøren påstanden fra samtlige medlemmer i DRK om at statskanalen hadde avlyttet dem. - NRK har ikke gjort noe opptak fra det omtalte møtet, og våre saker baserer seg heller ikke på noe slikt opptak. Avsløringene er basert på normalt, journalistisk kildearbeid, som gjorde at vi fikk tilgang til informasjon om hva som ble sagt i kommisjonens møte, sa han. Da VG konfronterte Kalbakk med uttalelsen, sto han fast på sitt.- Det er stor forskjell på å avlytte noen og overhøre noe. Det første er ulovlig. Det andre er tilfeldig. Men det er helt klart uttrykk for journalistisk nysgjerrighet og kanskje til og med frekt, sier programdirektøren, og påpeker at journalister har overhørt samtaler til alle tider, enten det er på Lorry eller på telefonen. - Det var tilfeldig at telefonen ble tatt på vanlig vis, og saken var kombinert med andre lukkede kilder som bidro, sier Kalbakk.Under vitneforklaringen fortalte kommisjonslederen at ett av medlemmene ble pekt ut som «djevelens advokat» under møtet for å snu hver stein i saken og for å være sikre på at enigheten dem i mellom var et faktum. - Det har han aldri sagt til oss, og vi har tatt det opp med ham flere ganger, sier Kalbakk. Han understreker samtidig at NRK burde ha konfrontert kommisjonslederen med telefonsamtalen og beklager at det ikke ble gjort. VGs krimekspert: Jeg har ikke hørt på makan VG Nett var i kontakt med kommisjonsleder Tarjei Rygnestad i ettermiddag. Han ønsket ikke å kommentere saken utover sin forklaring til retten.
Programdirektør Per Arne Kalbakk i NRK reagerer på at lederen av Den rettsmedisinske kommisjonen (DRK) påstår at det var bred enighet om komklusjonen i den første sakkyndigrapporten.